تاقیکردن جیونومی ئەرا ئەو چشتەیلەگ لە ئۆڕوپا کەفتە دەس خسته دەر ک لە کوتایی سەردەم یەخین، مەردم فرەیگ لە ده‌ریای سیا ودەریای قەزوینەو وەرەو ئۆروپا هاتنه‌ وتیکڵاو بوینه‌ وەل مه‌ردمه‌ رەسه‌نەگه‌ی.روژنامەی natur communications دیاری کەێد ک لێکۆڵینەوە نووه‌گان ئاماژە کەێد ک لە کۆتایی سەردەم یەخین نو، شماره‌ی مەردم ناوڕاس ئۆڕوپا فرەوە بوین. زانستە نووه‌گان شوین کەلاوەی ئەو ده‌ورانه‌ لە دەور دەریاچەیل وگوڵەمەیل و له‌ دوڵەیل و کویەیل ئەلب،وه‌ تایبەت لە سویسرای ئی سه‌رده‌مه‌ دینه‌و‌.مینەکەرەیل ئاماژەدەن ک لە کۆتایی سەردەم یەخین نوو، لە گشت شوینیگ فەڕەنسا تا ناوڕاس روسیا ک ناورنریاگ وە (شارستانیه‌ت به‌ن ناف ) ئی مه‌ردمه‌ نیشته‌جا بین، و جمشت ئی مەده‌نیەتیە وەل هاتن بڕی فرەیگ لە شوانەیل لە دەریای قەزوین ودریای سیا وەرەو ئۆڕوپا فراوان بی، ک شارستانیه‌ت قه‌یمه‌ێگ داشتن وەپی وتریا ( یامنایا) ك وه‌ گورەی وەخاک ناین مردیەیلیان وەناو قەورەیل پویچگ لە شوینەیلیگ بەرز ناونریابی . هاتن ئەوەانە وتێکەڵبوینیان بویە گرنگترین جمشت لە میژو کۆن ئۆڕوپا، وەلی زانایه‌یل هیمان نەڕەسینە وه‌ وه‌خت ئی هاتنه و یەکلای نه‌كردنه‌.
